Sony lancerer INZONE M10S: 480 Hz OLED gaming skærm

Sony har i dag præsenteret to nye skærme i INZONE-serien: INZONE M10S og INZONE M9 II. Begge skærme er målrettet gamere, hvor høj ydeevne, hurtig responstid og skarp billedkvalitet er en top-prioritet.

INZONE M10S: E-sport på højt plan

INZONE M10S er en 27” OLED-skærm, udviklet i tæt samarbejde med e-sportsholdet Fnatic. Med et 1440P OLED-panel og en opdateringshastighed på op til 480Hz, samt en responstid på blot 0.03ms, er denne skærm skabt til at sikre en ekstremt flydende oplevelse

Med funktioner som en 24.5” spiltilstand og to dedikerede FPS-indstillinger, der er finjusteret af Fnatic, er INZONE M10S designet til dem der gamer og konkurrerer på højt plan.

Skærmen har et kompakt design, med en smal rund fod der kan drejes 360 grader, hvilket maksimerer skrivebordspladsen. Farveskalaen er desuden skruet op på hele på 98.5 % DCI-P3, som sikrer knivskarpe detaljer og rige farver. M10S har desuden DisplayPort 2.1 og HDMI 2.1 og er kompatibel med NVIDIA® G-SYNC®

Sony INZONE M10S

INZONE M9 II: Opgraderet med 4K og Backlight Scanning

Sony har også opdateret deres populære INZONE M9 monitor, med den nye M9 II-model. Denne skærm byder på en 27” 4K UHD-skærm med IPS-panel, samt en opdateringshastighed på 160Hz, med 1ms responstid. Med en bred farveskala på DCI-P3 95%, er der desuden også skruet godt op for farverne. Som noget nyt byder den også på backlight scanning-teknologi, hvor bevægelsesklarheden forbedres, hvilket giver en endnu mere medrivende gamingoplevelse. Skærmen understøtter desuden DisplayPort 2.1 og HDMI 2.1, samt er kompatibel med NVIDIA® G-SYNC®

Sony INZONE M9 II

Priser og tilgængelighed

INZONE M10S bliver tilgængelig i oktober til en vejledende pris på 11.500 kr., mens INZONE M9 II står til 9.000 kr.

Læs også: Samsung Galaxy S25 Ultra bliver lynhurtig